PR9 จัดโครงการ “วัคซีนอาสา” ฉีดโมเดอร์นา กลุ่มกู้ภัย 1,500 โดส
PR9 จัดโครงการ “วัคซีนอาสา” บริการฉีดวัคซีนโมเดอร์นา มอบกลุ่มอาสาสมัครกู้ภัยและบรรเทาสาธารณภัย 1,500 โดส เพื่อสร้างภูมิต้านทานและความปลอดภัยในการทำงาน
PR9 จัดโครงการ “วัคซีนอาสา” บริการฉีดวัคซีนโมเดอร์นา มอบกลุ่มอาสาสมัครกู้ภัยและบรรเทาสาธารณภัย 1,500 โดส เพื่อสร้างภูมิต้านทานและความปลอดภัยในการทำงาน
28 มิ.ย. 2565

นายแพทย์เสถียร ภู่ประเสริฐ กรรมการผู้อำนวยการ บริษัท โรงพยาบาลพระรามเก้า จำกัด (มหาชน) หรือ PR9 เปิดเผยว่า วัคซีนป้องกันโรคโควิด-19 ยังคงเป็นที่ต้องการในสถานการณ์ปัจจุบัน โดยเฉพาะในกลุ่มอาสาสมัครกู้ภัยที่ต้องทำงานใกล้ชิดผู้ติดเชื้อ และมีโอกาสเสี่ยงกับการสัมผัสกับเชื้อโควิดไม่ต่างจากบุคลากรทางการแพทย์ ซึ่งการตระหนักได้ถึงความเหนื่อยยากของบุคลากรกลุ่มนี้
ทั้งนี้โรงพยาบาลพระรามเก้าจึงได้จัดโครงการ “วัคซีนอาสา” ขึ้นเพื่อบริจาควัคซีนโมเดอร์นาแก่กลุ่มอาสาสมัครกู้ภัยและบรรเทาสาธารณภัย รวมถึงมูลนิธิร่วมกตัญญูและมูลนิธิป่อเต็กตึ๊ง เพื่อสร้างภูมิต้านทานและความปลอดภัยในการทำงาน
โดยโรงพยาบาลพระรามเก้า ได้ส่งมอบวัคซีนในโครงการ ‘วัคซีนอาสา’ ให้กับมูลนิธิร่วมกตัญญูและมูลนิธิป่อเต็กตึ๊งไปแล้วจำนวน 1,500 โดส ตั้งแต่วันที่ 8-10 มิถุนายน 2565 และวันที่ 12-14 มิถุนายน 2565 ซึ่งโครงการนี้โรงพยาบาลพระรามเก้าขอเป็นส่วนหนึ่งในการสนับสนุนมีให้กลุ่มอาสาสมัครกู้ภัยได้รับวัคซีนที่มีคุณภาพ พร้อมเป็นด่านหน้าที่แข็งแกร่งในการช่วยเหลือคนไทยร่วมกับโรงพยาบาลฯ ต่อไป
“สำหรับการจัดสรรในโครงการฯ ตามจำนวนดังกล่าวถือเป็นอัตราการฉีดวัคซีนที่เหมาะสมต่อการบริการของโรงพยาบาลฯ ที่เฉลี่ยวันละ 300-500 คน แต่ทั้งนี้โรงพยาบาลพระรามเก้าก็สามารถรองรับผู้มาฉีดวัคซีนได้สูงสุดประมาณ 1,000 คนต่อวัน นั่นจึงทำให้มั่นใจได้ว่าเราสามารถให้บริการผู้ที่มาเข้ารับวัคซีน พร้อมทำการดูแล-ตรวจสอบอาการหลังการฉีดอย่างมีประสิทธิภาพได้อย่างแน่นอน” นายแพทย์เสถียร กล่าว